  Майя Бывальцева 18-тӥ пӧсьтолэзе уйин Удмуртиысь куинь ёросъёс тылтэк кылизы. Со сярысь ивортӥзы Россиысь МЧС-лэн элькунъя Валтӥсь управлениысьтыз пресс-службаын. Удысэт ивортэмъя, 21 час 10 минутэ электротыл Сюмси, Ува но Сьӧлта ёросъёсын кысӥз. «МРСК Центра и Приволжья» огазеяськонлэн «Удмуртэнегрго» филиалысьтыз ӧнерчиос тупатъян ужъёс борды басьтӥськизы. 19-тӥ пӧсьтолэзе 8 часын тыл сётӥзы Ува ёросын, 8 час 49 минутэ — Сьӧлта но Сюмси ёросъёсын. «Уйин (18-тӥ пӧсьтолэзе — ред.) куд-ог интыосын тыл кысылӥз. 8 час 49 минутлы тыл сётэмын», — веразы иворъёсъя «Удмуртия» агентстволы «Удмуртэнерголэн» пресс-службаяз. Тодэ вайытом, 18-тӥ пӧсьтолэзе элькунысь Гидрометцентр кужмо зоръёс, гудыръян но йӧ усён сярысь алӥз. Тегъёс: Мерлык Шимучыръёс МЧС Удмуртэнерго Удмуртия  